মার্সেডিস ম্যাক্যামব্রিজ
কারলটা মার্সেডিজ অ্যাগনেস ম্যাক্যামব্রিজ (ইংরেজি: Carlotta Mercedes Agnes McCambridge; ১৬ মার্চ ১৯১৬ - ২ মার্চ ২০০৪) একজন মার্কিন বেতার, মঞ্চ, চলচ্চিত্র ও টেলিভিশন অভিনেত্রী ছিলেন। ওরসন ওয়েলস তাকে "বিশ্বের সেরা বেতার অভিনেত্রী" হিসেবে অভিহিত করেন। তিনি তার অভিষেক চলচ্চিত্র অল দ্য কিংস মেন (১৯৪৯)-এ অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন এবং জায়ান্ট (১৯৫৬)-এ অভিনয়ের জন্য একই বিভাগে আরেকটি অস্কারের মনোনয়ন লাভ করেন। তিনি দি এক্‌জরসিস্ট (১৯৭৩) চলচ্চিত্রে পাজুজু চরিত্রের জন্য কণ্ঠ দেন। তিনি ২০০৪ সালের ২রা মার্চ মৃত্যুবরণ করেন।